Suurepärane katkestaja on loomulikult telefon - eriti just mobilltelefon, kuna see on meiega kaasas koosolekutel, lõunalauas ja isegi WCs. Varasemad ajajuhtimisteoreetikud soovitasid siinkohal telefoni  välja lülitada. Aastatepikkune kogemus eestlaste koolitamisel ütleb pigem, et telefoni välja lülitamine on erand. Küll aga soovitan kasutada hääletut režiimi. Koosolekul või kohtumisel või mõne olulist tähelepanu nõudva töö tegemisel (kui tõesti ei taha telefoni välja lülitada) võib telefon ka hääletul režiimil olla. Koosolekul pole niikuinii viisakas kõnet vastu võtta. Hiljem on võimalik näha, et kes helistas ja vastavalt võimalusele tagasi helistada. Kõige mõttetum on hoida telefon sees ja kõne saabumisel kõne kinni vajutada. Sellisel puhul helistaja jääb nagunii pika ninaga, küll aga on toimunud katkestus, millel ei ole mingit positiivset väärtust.